სან-ვისენტეს დეპარტამენტი
სან-ვისენტე (ესპ. San Vicente) — სალვადორის ერთ-ერთი ადმინისტრაციული დეპარტამენტი, მდებარეობს ქვეყნის ცენტრალურ ნაწილში. დედაქალაქია სან-ვისენტე. შედგება 13 მუნიციპალიტეტისგან. დეპარტამენტის ფართობი 1 184 კმ²-ია, მოსახლეობა — 230 205 ადამიანი (2006 წ). შეიქმნა 1824 წლის 12 ივნისს. ცენტრალური ამერიკის ფედერაციული რესპუბლიკის არსებობისას (1834—1840), სან-ვისენტე სალვადორის დედაქალაქი იყო. დეპარტამენტის ტერიტორიაზე მდებარეობს სანაპირო მასივის ერთ-ერთი ულამაზესი ვულკანი სან-ვისენტე (ადგილობრივი სახელი ჩიჩონტეპეკი), რომლის სიმაღლეც ზღვის დონიდან 2 173 მეტრია.